[{"text_idx": "#000001", "text": "Mundu mailako erronka nagusienen artean da energia trantsizioarena. Nabari da erakunde, eragile eta bestelakoek hausnarketarako antolatzen dituzten espazioetan, azken urteotan gora egin baitute gisakoek. Eta horietako zenbaitetan izan da azken hilabeteotan Fagor Taldea, batez ere, Industriaren ikuspegia mahaigaineratuz. Besteren artean, Euskal Herriko Unibertsitateko (EHU) Ekopol ikerketa taldeak energia trantsizioaren inguruan antolaturiko eztabaida saioan (martxoak 23), eta, Agirre Lehendakaria Center ikerketa politiko eta sozialerako zentroak, euskal ereduaz eginikoan (martxoak 29) izan da Aritz Otxandiano Kanpo Fagor Taldeko Iraunkortasun arduraduna."}, {"text_idx": "#000004", "text": "Oro har, eredu iraunkorrago bat eraikitzera bidean, norbanakoen, gizarte eragileen, erakundeen eta eragile sozioekonomikoen arteko adostasunak bilatzearen garrantzia azpimarratu zuten guztiek. Hor, erregai fosilak \u201calbo batera utzi\u201d beharraz jakitun, energia ekoizpena \u201cberreskuratzearen\u201d alde egin zuen Iraunkortasun arduradunak. \u201cHorretarako, teknologia berriztagarri guztiak baliatu behar dira, jabetza eredu berritzaileak aztertuz, eta, era berean, biodibertsitatea berreskuratzeko zein elikagaien ekoizpena sustatzeko neurriak hartuz\u201d, gaineratu zuen."}, {"text_idx": "#000006", "text": "Fagor Taldeko Iraunkortasun arduradunak iraunkortasunean ardaztu zuen haren hitzartzea. Azpimarratu zuenez, \u201cEuskal Herria egoera zaurgarrian da energiaren alorrean, herrialde industrializatua den heinean kontsumo handia daukalako eta sorkuntza berriz txikia delako. Era berean, handia da jatorri fosileko erregaiekiko duen menpekotasuna\u201d. Hori horrela, erantzunak Euskal Herrian bilatu behar direla uste dutenen adostasunean oinarrituta, \u201cegoera irauli\u201d beharraz egin zuen berba. \u201cTragedia bat izango litzateke auzi honetan ikuspegiak elkarrekin banatzeko eta akordioak lortzeko gauza ez izatea\u201d, gaineratu zuen."}, {"text_idx": "#000008", "text": "Mondragon Korporazioak bilakaera positiboarekin darrai"}]